पाएं अपने शहर की ताज़ा ख़बरें और फ्री ई-पेपरडाउनलोड करें
दुनिया की सबसे बड़ी क्रिकेट लीग आईपीएल के रोमांच में 24 दिन और 29 मैच बाद ही ब्रेक लग गया। बायो-बबल में कोरोना के बढ़ते मामलों के कारण लीग के 14वें सीजन को स्थगित कर दिया गया है। लीग के चेयरमैन ब्रजेश पटेल ने कहा, ‘टूर्नामेंट को अनिश्चित समय के लिए स्थगित कर दिया गया है।
हम टूर्नामेंट के आयोजन के लिए अगली विंडो तलाशेंगे। इस महीने ऐसी संभावना नहीं है।’ यह घोषणा सनराइजर्स हैदराबाद के विकेटकीपर बल्लेबाज रिद्धिमान साहा और दिल्ली कैपिटल्स के स्पिनर अमित मिश्रा के काेरोना पॉजिटिव पाए जाने के बाद की गई। लीग के शुरू हाेने से पहले और स्थगित होने तक 8 खिलाड़ी और कुछ सपोर्ट स्टाफ पाॅजिटिव हो चुके थे। अब जब लीग दोबारा शुरू होगी, तो 30वें मुकाबले से ही शुरू होगी। अभी 31 मुकाबले बाकी हैं। लीग का फाइनल 30 मई को होना था।
अब क्योंकि, जून से दिसंबर के बीच कई बड़ी सीरीज पहले से तय हैं, इसलिए आईपीएल के बचे हुए मैच कराने के लिए करीब एक महीने की अवधि निकाल पाना मुश्किल लग रहा है। वैसे भी इस बार आईपीएल में सबकुछ ठीक-ठाक नहीं रहा। इसकी व्यूअरशिप 35 फीसदी तक गिर चुकी है।
इस साल लीग पूरी होने के आसार इसलिए बहुत कम दिख रहे हैं...
... टीमों के मौजूदा शेड्यूल के हिसाब से सितंबर के 16 दिन और अक्टूबर के 17 दिन, यानी कुल 33 दिन की विंडो है। इस दौरान बचे हुए मैचों का आयोजन यूएई में कराने की बात उठी है, लेकिन देश में कोरोना की स्थिति को देखते हुए टी20 वर्ल्ड कप भी यूएई में होना तय माना जा रहा है। अगर आईपीएल होता है तो टी20 वर्ल्ड कप के पहले सभी टीमों के खिलाड़ियों को कई मैच खेलने पड़ेंगे। कोई भी टीम वर्ल्ड कप के पहले अपने खिलाड़ियों पर इतना वर्कलोड नहीं बढ़ाना चाहती।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn